32003R1205
L 168/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1205/2003 НА КОМИСИЯТА
от 4 юли 2003 година
за изменение на Регламент (ЕО) № 753/2002 относно определяне на някои правила за прилагане на Регламент (ЕО) № 1493/1999 на Съвета по отношение на описанието, обозначаването, представянето и защитата на някои лозаро-винарски продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), последно изменен с Регламент (ЕО) № 806/2003 (2), и по-специално член 80, буква б) от него,
като има предвид, че:
(1)
Регламент (ЕО) № 753/2002 на Комисията (3), изменен с Регламент (ЕО) № 2086/2002 (4), определя като дата за начало на своето прилагане 1 август 2003 г., с цел да се позволи на икономическите оператори в лозаро-винарския сектор и на съответните национални органи да разполагат с достатъчно време, за да се подготвят за новите правила за етикетиране, определени в посочения регламент.
(2)
Регламент (ЕО) № 753/2002 предвижда преходен период до 1 август 2003 г., по време на който икономическите оператори могат да продължат да използват етикети и предварителни опаковки с обозначения, отпечатани в съответствие с приложимите разпоредби по времето, когато те са били пуснати в обращение, но които е вече не съответстват на разпоредбите на Регламент (ЕО) № 753/2002.
(3)
След проведените разговори между съответните национални органи и между тези органи и търговците, беше изтъкната необходимостта от удължаване на този преходен период до 1 февруари 2004 г., с цел да се даде възможност на икономическите оператори да използват етикетите и опаковките, които отговарят на предишните разпоредби.
(4)
Регламент (ЕО) № 753/2002 следва съответно да бъде изменен.
(5)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 753/2002 се изменя, както следва:
Втора алинея от член 47, параграф 1 се заменя със следното:
„Етикетите и предварителните опаковки с обозначения, отпечатани в съответствие с разпоредбите, които са били приложими до влизането в сила на настоящия регламент, могат да продължат да се използват до 1 февруари 2004 г.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 юли 2003 година.